ગુજરાતનાં આરોગ્ય સચિવ જયંતિ રવિએ સ્વીકાર્યું છે કે GAIMSમાં સાધનો તો પૂરતા છે, પરંતુ સ્ટાફનો અભાવ છે.

જ્યારે હોસ્પિટલનું કહેવું છે કે ત્રણ તબીબોની સરકારી કમિટીએ તેમને 'ક્લિન ચિટ આપી છે.'

સાત મહિનામાં 111 બાળકોનાં મૃત્યુ 

તા. 21મી મેના દિવસે અહીંની હોસ્પિટલમાં ચાર બાળકોનાં મૃત્યુ થતાં હોબાળો થયો હતો.

ગુજરાત કોંગ્રેસના નેતા અર્જુન મોઢવાડિયાનું કહેવું છે, "ગરીબ દર્દીઓને સારવાર મળતી નથી અને સરકાર જવાબદારી લેતી નથી એટલે બાળકોનાં મૃત્યુ થાય છે."

ભારે લોકવિરોધને પગલે રાજ્ય સરકાર દ્વારા બાળરોગ નિષ્ણાત ડૉ. ભાગ્યેશ વ્યાસ (જામનગર), ડૉ. હિમાંશુ જોશી (ગાંધીનગર) તેમજ  સ્ત્રીરોગ નિષ્ણાત ડૉ. કમલ ગોસ્વામી (રાજકોટ)ની ત્રણ સભ્યોની સમિતિ નીમી હતી.

આ કમિટીએ હોસ્પિટલની મુલાકાત લઈને મે મહિના દરમિયાન મૃત્યુ પામેલાં બાળકોનાં કેસ પેપર્સ ચકાસ્યા હતા. 

તબીબોએ હોસ્પિટલમાં ઉપલબ્ધ સવલતોની સમીક્ષા કરી હતી અને તબીબી તથા નર્સિંગ સ્ટાફ સાથે વાત કરી હતી. 

છેલ્લા સાત મહિના દરમિયાન ભૂજની અદાણી હોસ્પિટલમાં 111 બાળકોનાં મૃત્યુ થયાં છે. 

રાષ્ટ્રીય પરિવાર આરોગ્ય સર્વે (નેશનલ ફેમિલી હેલ્થ સર્વે - NHFS) ના તારણો અનુસાર વર્ષ 2015-16 દરમિયાન ગુજરાતનો બાળમૃત્યુ દર પ્રતિ હજારે 34 બાળકોનો છે. આ જ સમયગાળા દરમિયાન દેશની રાષ્ટ્રીય સરેરાશ પ્રતિ હજાર 41 છે.

જયંતિ રવિનાં જણાવ્યા અનુસાર, "નર્સિંગ સ્ટાફ ઓછો છે. એમને નવજાત શિશુની સારવાર માટે ટ્રેનિંગ આપવાની જરૂર જણાય છે, જે અમે નજીકના દિવસોમાં આપીશું."

બીબીસીએ આ સંદર્ભે GAIMSના ડાયરેક્ટર ડૉ. જ્ઞાનેશ્વર રાવનો સંપર્ક સાધવાનો પ્રયાસ કર્યો, પરંતુ તે આ મુદ્દે ટિપ્પણી માટે ઉપલબ્ધ બન્યા ન હતા. 

હોસ્પિટલ દ્વારા બહાર પાડવામાં આવેલાં નિવેદનમાં જણાવાયું છે કે મે-2018 દરમિયાન હોસ્પિટલમાં મૃત્યુ પામેલાં બાળકો 'ગંભીર સ્થિતિમાં હતા તથા અલગઅલગ કૉમ્પ્લિકેશનનો ભોગ બન્યાં હતાં.'

કચ્છનો આધાર 

ગુજરાતનો લગભગ 20 ટકા ભૌગોલિક વિસ્તાર કચ્છ જિલ્લા હેઠળ આવે છે, પરંતુ જિલ્લામાં 'અદ્યતન અને મુખ્ય' ગણી શકાય તેવી એકમાત્ર જનરલ હોસ્પિટલ GAIMS છે. 

આજુબાજુનાં ગામડાઓમાંથી બીમાર નવજાત શિશુઓને 'વધુ અને આધુનિક' સારવાર મળે તે માટે ભૂજની સિવિલ હોસ્પિટલમાં મોકલવામાં આવે છે. 

જોકે, આ હોસ્પિટલ સ્ટાફની તંગી સામે ઝઝૂમી રહી છે. 

GAIMSના નિવેદનમાં કહેવામાં આવ્યું છે, 'અમે સરકાર સાથે મળીને આ હોસ્પિટલમાં ક્વોલિફાઇડ સ્પેશિયલ ડૉક્ટર્સને આકર્ષવા અને... \n\nમને ઉપરના લેખ માટે સારું શીર્ષક આપો.
ભૂજની અદાણી હોસ્પિટલમાં બાળકોનાં મૃત્યુનું સત્ય શું?